Bisfenol A

Bisfenol A (BPA) je organická chemická zlúčenina, ktorá sa využíva pri výrobe plastov. Chemicky ide o 2,2-bis(4-hydroxyfenyl)propán.

 Výroba 
Bisfenol A sa pripravuje chemickou reakciou fenolu s acetónom v kyslom prostredí.

 Použitie 
BPA sa používa ako monomér pri výrobe polykarbonátov, a tie sa využívajú pri výrobe napr. CD a DVD, dojčenských fliaš, plastových príborov, dóz na potraviny, ale aj v stomatológii, stavebníctve, elektronike alebo medicíne.Bisfenol A, látka, ktorá nás obklopuje, škodí ľudskému zdraviu,lidovky, 13. novembra 2009

Jeho celosvetová produkcia je okolo troch miliónov ton ročne a rastie.

 Škodlivosť 
Pri pokusoch na zvieratách sa ukázalo, že vystavenie bisfenolu A počas vnútromaternicového vývoja ovplyvňuje vývoj prsného tkaniva plodu a zvyšuje riziko výskytu rakoviny prsníka v neskoršom veku, a tiež spôsobuje úbytok spermií u mužov.Miroslav Šuta: „Prečo práve ja?“ alebo Rakovina prsníka, životný štýl a prostredie , respekt.cz, 11. novembra 2009

Vedú sa polemiky, či BPA spôsobuje ochorenie srdca alebo cukrovku. Výskum u mužských zamestnancov tovární vystavených vysokým koncentráciám BPA ukázal, že mali štyrikrát vyššiu frekvenciu problémov s erekciou a sedemkrát častejšie problémy s ejakuláciou.

Výsledky štúdie realizované v USA v rokoch 2003 – 2006 a publikované v novembri 2010 nasvedčujú tomu, že bisfenol A (a podobne aj triclosan) má negatívne účinky na fungovanie imunitného systému človeka. Podľa záverov tejto štúdie bude žiaduce preskúmať mechanizmy, ktoré sa týchto účinkoch podieľajú a tiež aké expozície (z hľadiska množstva a času) majú významný vplyv na imunitný systém a na náchylnosť k chorobám (a ich vážnosť) v neskorších obdobiach ľudského života.The Impact of Bisphenol A and Triclosan on Immune Parameters in the US Population, NHANES 2003-2006

 Regulácia 
Od 1. júna 2011 sa v Európskej únii nesmú predávať dojčenské fľaše s obsahom bisfenolu A. Ale podľa zistení organizácie Greenpeace boli v obchodnej sieti v Česku predávané ešte po začatí účinnosti zákazu.V Česku sa ďalej predávajú dojčenské fľaše s bisfenolom A V apríli 2012 švédska vláda ohlásila zákaz použitia bisfenolu A v obaloch potravín určených deťom do 3 rokov veku.Miroslav Šuta: Bisfenol A: Švédsko oznámilo zákaz v obaloch potravín pre deti , respekt.cz, 16. 4. 2012

 Podobné látky 
 Fenoly
 Bisfenol S

 Referencie 

 Externé odkazy 
 Prof. RNDr. Jiří Patočka, DrSc: NEBEZPEČENSTVO PLASTOVÝCH FLIAŠ – Môže za to bisfenol A 
 Máte problémovú dcéru? Vedci možno prišli na to prečo – Aktuálně.cz 

 Dokument 
Bisphenol A (BPA) Contaminating Our Food: The Undeniable Truth About Plastics and Canned Foods 

 Zdroj 

Kategória:Alkylfenoly
Kategória:Monoméry
Kategória:Endokrinné disruptory